કાપડ ઉત્પાદન ક્ષેત્રે આણંદ જિલ્લાનુ મહત્વનુ મથક ગણાતા પેટલાદમાં પીબીએમ પોલિટેક્ષ મીલના મેનેજમેન્ટ દ્વારા લડત આપનાર કર્મીઓને બંધ કરાતા તેઓને પરત ફરજ ઉપર લેવા તેમજ તેઓ વિરૂદ્ધ ચાલતી ખાતાકીય તપાસ બંધ કરવાની માંગ સાથે ગત ૧૪મી મેથી શરૂ થયેલા આંદોલનને બે માસ ઉપરાંતનો સમય વીત્યો હોવા છતાં હકારાત્મક નિર્ણય નહીં લેવાતા કર્મીઓએ આમરણાંત ઉપવાસ શરૂ કરી પ્રાંત ઓફિસરને આવેદનપત્ર આપી કર્મચારીઓના હિતમાં ન્યાયિક ઉકેલની માંગ કરી નિરાકરણ નહીં આવે તો જલદ આંદોલન છેડવાની ચીમકી ઉચ્ચારતા હલચલ મચી જવા પામી છે.